Pajiesio tiltas

Pajiesio tiltas – automobilių transporto tiltas per Jiesios upę kelyje , Kauno rajone, Garliavos apylinkių seniūnijoje, Pajiesio kaime. Tiltas stovi už 1 km į vakarus nuo Linksmakalnio, 1,7 km į šiaurę nuo Išlaužo, paribyje su Prienų rajonu. Prieigose (nuo Prienų pusės) tyvuliuoja Pajiesio tvenkinys. Gelžbetoninis tiltas per Jiesią buvo pastatytas 1962 m.

 Rekonstrukcija 

Praėjus 20-čiai eksploatavimo metų, 1981-siais tiltui atliktas nedidelis remontas. Per keletą dešimtmečių nuo pastatymo tilto laikančiosios konstrukcijos kelininkų nebuvo tvarkomos, laikui bėgant susidėvėjo: surūdijo armatūra, aptrupėjo plokštės, išsikraipė kraštinių atramų konstrukcijos. Vidurinių atramų deformacijos kėlė pavojų tilto stabilumui. 2014-2015 m. Pajiesio tiltą rekonstravo tiltų statybos bendrovė „Latvijas tilti“.Atnaujintas tiltas per Jiesią paspartina susisiekimą tarp Kauno ir Alytaus 15min.lt 2015-12-10 Atlikti reikšmingi darbai:Lietuvos automobilių kelių direkcijos prie Susisiekimo ministerijos 2015 metų veiklos ataskaita vialietuva.lt 2016-02-01, Nr. 6-72, p. 14 sutvirtinti pamatai, pastatytos naujos platesnės atramos, sumontuota nauja perdanga, sutvarkyta upės vaga. Rekonstrukcijos metu buvo pastatytas laikinasis tiltas, eismas pagrindiniu tiltu apribotas 8 mėnesius.

 Konstrukcija 

1962 m. statybos tiltas buvo sijinis, karpytas, 38 m ilgio. Perdanga buvo sudaryta iš 7 tėjinio skerspjūvio sijų, krantuose paremta ant užpiltinių polių, viduryje – sieninio tipo taurų. Tiltas – 3 tarpatramių po 11,35 m, jo važiuojamoji dalis – 8,4 m pločio.Henrikas Kebeikis. Tiltas per Jiesią kelyje Nr. 130 Kaunas–Prienai–Alytus (IMG 20170616 0014–0027) 

 Galerija 

 Šaltiniai 

 Nuorodos 

 Sąrašas:Tiltai per Jiesią

Kategorija:Kauno rajono tiltai
Kategorija:Tiltai per Jiesią
Kategorija:Lietuvos sijiniai tiltai